POZIV NA TESTIRANJE

Komisija za provedbu postupka prijma u državnu službu na neodređeno vrijeme u Središnji državni ured za demografiju i mlade, iz Javnog natječaja, za prijam u državnu službu na neodređeno vrijeme, KLASA: 112-01/21-01/1, URBROJ: 519-01/4-21-1 od 01. ožujka 2021. godine, objavljenog 05. ožujka 2021. godine u Narodnim novinama, poziva kandidate na testiranje (prva i druga faza) te na razgovor (intervju), za sljedeće radno mjesto:

- Stručni suradnik – 1 izvršitelj (redni broj radnog mjesta: 46.)

Prva faza (pisano testiranje radi provjere znanja, sposobnosti i vještina bitnih za obavljanje poslova radnog mjesta) održat će se na adresi: Središnji državni ured za demografiju i mlade, Trg Nevenke Topalušić 1, Zagreb, **dana 14. travnja 2021. godine (srijeda), prema rasporedu u tabeli:**

|  |  |  |  |
| --- | --- | --- | --- |
| **Redni broj** | **Inicijali** | **Godina rođenja** | **Termin** |
| 1. | K.B. | 1976. | 09:00  sati |
| 2. | M.V. | 1990. |
| 3. | S.Z. | 1984. |
| 4. | S.Z.K. | 1985. |
| 5. | E.T. | 1993. |
| 6. | D.B. | 1994. |
| 7. | M.LJ.M. | 1997. |
| 8. | J.L. | 1993. |
| 9. | S.P.J. | 1985. |
| 10. | N.S. | 1988. |
| 11. | J.J. | 1986. | 09,45  sati |
| 12. | S.Ć. | 1978. |
| 13. | A.O. | 1991. |
| 14. | K.A.M. | 1984. |
| 15. | I.R. | 1991. |
| 16. | H.P. | 1990. |
| 17. | K.C. | 1993. |
| 18. | T.M. | 1992. |
| 19. | I.Š. | 1990. |

Predviđeno vrijeme za pisano testiranje (prva faza) je 30 minuta.

Prvoj fazi testiranja mogu pristupiti svi kandidati koji su dostavili pravovremenu i urednu prijavu i koji ispunjavaju formalne uvjete iz javnog natječaja, a ne mogu pristupiti osobe koje su dobile obavijest da se ne smatraju kandidatima prijavljenima na javni natječaj.

Rezultati iz prve faze testiranja, kao i raspored za drugu fazu testiranja, objavit će se na oglasnoj ploči Središnjeg državnog ureda za demografiju i mlade, na adresi: Trg Nevenke Topalušić 1, Zagreb (prizemlje).

U drugu fazu testiranja (provjera znanja stranog jezika i provjera znanja poznavanja rada na računalu) upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Druga faza testiranja isto tako će se održati na adresi: Središnji državni ured za demografiju i mlade, Trg Nevenke Topalušić 1, Zagreb, dana 14. travnja 2021. godine (srijeda), s početkom u 13:00 sati.

Rezultati iz druge faze testiranja, kao i raspored za razgovor (intervju), objavit će se na oglasnoj ploči Središnjeg državnog ureda za demografiju i mlade, na adresi: Trg Nevenke Topalušić 1, Zagreb (prizemlje).

Na testiranje je potrebno doći sa **zaštitnom maskom za lice i kemijskom olovkom. Prilikom ulaska u zgradu Središnjeg državnog ureda za demografiju i mlade potrebno je dezinficirati ruke u dezinfekcijskom aparatu koji se nalazi u predvorju zgrade te se pridržavati mjera Stožera civilne zaštite i održavati fizičku distancu od najmanje 1,5 metar.**

Po svakom dolasku na testiranje od kandidata će biti zatraženo predočenje odgovarajuće identifikacijske isprave (važeće osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera obavlja,

- razgovarati s ostalim kandidatima niti na drugi način remetiti koncentraciju kandidata.

Kandidat koji nije pristupio testiranju u prvoj ili drugoj fazi više se ne smatra kandidatom u postupku.

Kandidati koji bi se ponašali neprimjereno ili bi prekršili jedno od gore navedenih pravila bit će udaljeni s testiranja i njihov rezultat Komisija neće bodovati.

Razgovor (intervju) s kandidatima će se održati na adresi: Središnji državni ured za demografiju i mlade, Trg Nevenke Topalušić 1, Zagreb, dana 16. travnja 2021. godine (petak), s početkom u 10:00 sati.

Komisija za provedbu postupka prijma

u državnu službu na neodređeno vrijeme